เงินบาทอ่อนค่า กังวลสถานการณ์ยูเครน
เงินบาทเปิดตลาด 32.34 บาทต่อดอลลาร์ อ่อนค่า กังวลสถานการณ์ยูเครน คาดกรอบ 32.20-32.40 บาทต่อดอลลาร์
24 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.34 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.26 บาท/ดอลลาร์วันนี้เงินบาทเคลื่อนไหวในทิศทางเดียวกับตลาดโลก หลังดอลลาร์สหรัฐปรับตัวแข็งค่า เนื่องจากนักลงทุนมีความกังวลต่อสถานการณ์ยูเครนที่มีความตึงเครียดมากยิ่งขึ้น"บาทอ่อนค่าจากเย็นวานนี้ หลังดอลลาร์แข็งค่าจากความกังวลเรื่องสถานการณ์ยูเครน" นักบริหารเงิน กล่าว นอกจากนี้ ยังมีปัจจัยในประเทศที่ตลาดจับตาดู ได้แก่ ทิศทางของเงินทุนต่างประเทศ และสถานการณ์การแพร่ระบาดของโรคโควิด-19นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.20 - 32.40 บาท/ดอลลาร์